Suchinthana/ta-wikipedia huggingface dataset:
மலாக்கா ஆளுநர்

மலாக்கா ஆளுநர் அல்லது யாங் டி பெர்துவா மலாக்கா (ஆங்கிலம்: Malacca Governor; மலாய்: Yang di-Pertua Negeri of Malacca) என்பவர் மலேசிய மாநிலமான மலாக்கா மாநிலத்தின் ஆளுநர் எனும் அரசத் தலைவர் ஆவார். இவரை மாண்புமிகு (ஆங்கிலம்: His Excellency; மலாய்: Tuan Yang Terutama (TYT) எனும் மரியாதை அடைமொழியில் அழைப்பது வழக்கம்.

மலாக்கா மாநிலத்தின் தற்போதைய ஆளுநர் அலி ருஸ்தாம் (Ali Rustam). இவர் 2020 ஜூன் 4-ஆம் தேதி பதவியேற்றார்.

பொது

யாங் டி பெர்துவா நெகிரி (ஆங்கிலம்: Yang di-Pertua Negeri; மலாய்: Yang di-Pertua Negeri) என்பவர் மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் ஆளுநரைக் குறிப்பிடும் பதவி.   

இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். அந்தந்த மாநிலங்களின் ஆளுநர்களின் சம்மதத்தைப் பெற்ற பின்னர், யாங் டி பெர்துவா நெகிரி நியமிக்கப் படுகிறார்கள்.

நிர்வாகம்

மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:

 பெரும்பான்மை பெற்ற பிரதான கட்சியின் தலைவரை முதலமைச்சராக (ஆங்கிலம்: Ketua Menteri; மலாய்: Chief Minister) நியமிப்பது; 

 மாநிலத்தின் நிர்வாகக் குழு உறுப்பினர்களை (Executive Council) நியமிப்பது; (சபா மற்றும் சரவாக் மாநிலங்களில் அமைச்சரவை (Cabinet) என அழைக்கப்படுகிறது);

 மாநில அரசாங்கத்தின் துறைத் தலைவர்களை நியமிப்பது; 

 மாநிலச் சட்டமன்றம் கலைக்கப் படுவதற்கு ஒப்புதல் அளிப்பது; 

 மாநிலச் சட்டமன்றம் கலைக்கப் படுதலைத் தடுத்து நிறுத்துவது;

 அரச விருதுகள்; அரச பதக்கங்கள் வழங்குவது;

 மாநிலத்தில் செய்யப்பட்ட குற்றங்களுக்கு மன்னிப்பு வழங்குவது; (இந்தக் குற்றங்களில் இராணுவக் குற்றங்கள் மற்றும் சிரியா குற்றங்களுக்கு யாங் டி பெர்துவான் அகோங் மட்டுமே மன்னிப்பு வழங்க இயலும்).

மலாக்கா யாங் டி பெர்துவா பட்டியல்
1957-ஆம் ஆண்டு தொடங்கி 2021-ஆம் ஆண்டு வரையிலான மலாக்கா மாநிலத்தின் யாங் டி பெர்துவா பட்டியல்: (2022 ஆகஸ்டு மாதம், இற்றை செய்யப்பட்டது.)

மேற்கோள்கள்

மேலும் காண்க
 மலேசியாவின் முடியாட்சிகள்
 பெண்டகாரா
 யாங் டி பெர்துவான் நெகாரா
 யாங் டி பெர்துவான் அகோங்
 யாங் டி பெர்துவான் பெசார்

வெளி இணைப்புகள்
 Pejabat TYT Yang di-Pertua Negeri Melaka மலாக்கா ஆளுநரின் அதிகாரப்பூர்வ இணையத்தளம்

மலேசிய முடியாட்சி
 
மலாக்கா
மலேசிய மாநிலங்களின் முதலமைச்சர்கள்
மலேசிய மாநிலங்கள் வாரியாக அரசியல்வாதிகள்
டெபோரா சினைடர்

டெபோரா சினைடர் () (பிறப்பு: மார்ச்சு 13, 1963) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் இயக்குநர் சாக் சினைடர் என்பவரின் மனைவி ஆவார். இவர் திரைப்பட தயாரிப்பாளராக தனது வாழ்க்கையை ஆரம்பிப்பதற்கு முன்பு, நியூயார்க் விளம்பர நிறுவனமான பேக்கர் இஸ்பீல்வோகல் பேட்ஸில் பணிபுரிந்தார். இவர் 300 (2006), வாட்ச்மென் (2009), மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) போன்ற பல திரைப்படங்களில் தயாரிப்பாளராக பணிபுரிந்துள்ளார். அத்துடன் த இஸ்டோன் குவாரி என்ற தயாரிப்பு நிறுவனத்தின் இணை நிறுவனராகவும் உள்ளார்.

தனிப்பட்ட வாழ்க்கை
இவர் செப்டம்பர் 25, 2004 அன்று நியூயார்க்கின் மன்ஹாட்டனில் உள்ள செயின்ட் பர்த்தலோமிவ்ஸ் எபிஸ்கோபல் தேவாலயத்தில் இயக்குநர் சாக் சினைடர் என்பவரை திருமணம் செய்துகொண்டார். இவர்கள் தற்போது கலிபோர்னியாவின் பசடேனாவில் வசிக்கின்றனர். இவர்கள் இரண்டு குழந்தைகளை ஒன்றாக தத்தெடுத்துள்ளனர், மேலும் சாக் சினைடரின் முந்தைய உறவுகளிலிருந்து ஆறு குழந்தைகளுக்கு மாற்றாந்தாய் ஆவார்.

மேற்கோள்கள்

வெளியிணைப்புகள் 
 

1963 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் தொழிலதிபர்கள்
கிறிசு டெரியோ

கிறிசு டெரியோ () (பிறப்பு: திசம்பர் 31, 1976) என்பவர் அமெரிக்க நாட்டு திரைப்பட இயக்குநர் மற்றும் திரைப்படத் தயாரிப்பாளர் ஆவார். இவர் 2012 ஆம் ஆண்டில் ஆர்கோ என்ற திரைப்படத்திற்கு திரைக்கதை எழுதியதற்காக மிகவும் பிரபலமானவர், அதற்காக இவர் சிறந்த தழுவிய திரைக்கதையிற்கான அகாதமி விருதை வென்றார்.

இவர் 2016 ஆம் ஆண்டில் பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற படத்திற்காக டேவிட் எஸ். கோயர் என்பவருடன் இணைந்து திரைக்கதை எழுதினார், அதை தொடர்ந்து மேன் ஆப் ஸ்டீல் (2013), ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021), ஷசாம்! பியூரி ஒப் தி காட்சு (2022) போன்ற பல திரைப்படங்களில் பணிபுரிந்துள்ளார்.

ஆரம்ப கால வாழ்க்கை
டெரியோ திசம்பர் 31, 1976 இல் இசுட்டேட்டன் தீவுவை சேர்ந்த ஒரு கத்தோலிக்க குடும்பத்தில் வளர்ந்தார், மேலும் செயின்ட் ஜோசப்பில் இருந்து உயர்நிலைப் பள்ளியில் பட்டம் பெற்றார். இவர் இத்தாலிய, ஐரிஷ் மற்றும் அகாடியன் வம்சாவளியைச் சேர்ந்தவர். இவர் 1997 இல் ஆர்வர்டு பல்கலைக்கழகத்தில் பட்டம் பெற்றார்.

மேற்கோள்கள்

வெளியிணைப்புகள் 
 

1976 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைக்கதை எழுத்தாளர்கள்
அமெரிக்கத் திரைப்பட இயக்குநர்கள்
தொலைக்காட்சி இயக்குநர்கள்
ஈரிடப்பெயர்

ஈரிடப்பெயர் (Tautonym) என்பது அறிவியலில் குறிப்பாக உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும்.

விளக்கம்
ஈரிடப்பெயர் என்பது உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும். அதாவது ரேட்டசு ரேட்டசு என்பதில், பெயரின் முதல் பகுதி பேரினத்தின் பெயரினையும் இரண்டாவது பகுதி சிற்றினப் பெயரினையும் குறிக்கும். பாசி, பூஞ்சை மற்றும் தாவரங்களுக்கான தாவரவியல் பெயரிடலுக்கான அனைத்துல நெறிமுறையின் படி குறிப்பிட்ட அடைமொழியாகவும், பன்னாட்டு விலங்கியல் பெயரிடலில் குறிப்பிட்ட பெயராகவும் குறிப்பிடப்படுகிறது.

ஈரிடப்பெயர் (அதாவது, பெயரிடப்பட்ட பெயர்களின் பயன்பாடு) விலங்கியல் பெயரிடலில் அனுமதிக்கப்படுகிறது. விலங்கியல் குறியீட்டின் கடந்த பதிப்புகளில், ஈரிடப்பெயர் என்ற சொல் பயன்படுத்தப்பட்டுள்ளது. கொரில்லா கொரில்லா கொரில்லா மற்றும் பைசன் பைசன் பைசன் போன்ற முச்சொற் பெயர்களும் இதில் அடங்கும்.

விலங்குகளைப் பொறுத்தவரை, பேரினத்தின் சிற்றினம், அதன் மாதிரி இனங்கள் என்பதை இது மறைமுகமாகக் குறிக்கிறது. இது தைபசு அல்லது டைபிகசு என்ற குறிப்பிட்ட அடைமொழியுடன் ஒரு சிற்றினத்தின் பெயருடனும் குறிக்கப்படலாம். இருப்பினும் பொதுவாக மாதிரி சிற்றினங்கள் வேறு வழியில் குறிப்பிடப்படுகின்றன.

தாவரவியல் பெயரிடல் 
தாவரவியல் பெயரிடலுக்கான தற்போதைய விதிகளில் (முன்னோடியாகப் பொருந்தும்), ஈரிடப்பெயர் வெளிப்படையாகத் தடை செய்யப்பட்டுள்ளன. தாவரவியல் பெயர்ச்சொல்லின் ஈரிடப்பெயரின் எடுத்துக்காட்டு  'உலாரிக்சு உலாரிக்சு' என்பதாகும். இது ஐரோப்பிய லார்ச்சான பினசு உலாரிக்சு எல். (1753) என்பதன் முந்தையப் பெயராகும். ஆனால் குசுடாவ் கார்ல் வில்ஹெல்ம் ஹெர்மன் கார்ஸ்டன் பினசு பேரினத்தில் வைப்பதை ஏற்கவில்லை. 1880-ல் இதனை உலாரிக்சுக்கு மாற்ற முடிவு செய்தார். இவரது முன்மொழியப்பட்ட பெயர் ஒரு புனைபெயரை உருவாக்கியது. முதன்முதலில் 1906-ல் நிறுவப்பட்ட விதிகளின் கீழ், உலாரிக்சு உலாரிக்சு ஒரு முறையான தாவரப் பெயராக இருக்க முடியாது. இத்தகைய சூழ்நிலையில், சரியான முறையில் வெளியிடப்பட்ட பெயரைக் கண்டறிய வேண்டும். எனவே உலோரிக்சு டெசிடுவா மில் (1768) அல்லது  ஒரு புதிய அடைமொழியுடன் வெளியிடப்பட வேண்டும்.

இருப்பினும், ஒரு சிற்றினத்தின் பெயரின் இரு பகுதிகளும் ஒரே மாதிரியாக இல்லாமல் ஒரே பொருளைக் கொண்டிருக்க அனுமதிக்கப்படுகிறது. உதாரணமாக, அர்க்டோசுடாபைலோசு உவா-உர்சி (Arctostaphylos uva-ursi) என்பது கிரேக்கம் மற்றும் இலத்தீன் மொழிகளில் முறையே இரண்டு முறை பியர் பெர்ரி என்று பொருள்படும் வகையில் வந்துள்ளது. பைசியா ஓமோரிகா என்பது தளிர் ஒன்றின் இலத்தீன் மற்றும் செருபிய மொழி சொற்களாக வந்துள்ளது.

ஒரு சில நேரங்களில் ஈரிடப்பெயர்களில் பேரினப்பெயரிலிருந்து சிற்றினப் பெயர் சிறிய வேறுபாட்டுடன் வரும். உதராணமாகத்  தக்காளியின் நிராகரிக்கப்பட்ட பெயரான லைகோபெர்சிகன் லைகோபெர்சிகம் (Lycopersicon lycopersicum-கிரேக்கம் மற்றும் லத்தீன் மயமாக்கப்பட்ட கிரேக்கம்). மேலும் இலந்தையின் சிசிபசு சிசைபசு (Ziziphus zizyphus). இத்தகைய சிறிய மாற்றத்துடன் கூடிய பேரினப் பெயரை மீண்டும் கூறும் நிகழ்வுகள் சர்ச்சைக்குரியவை, ஆனால் இவை பெயரிடல் நெறிமுறையின் கீழ் இடப்பட்டதாகும்.

மேலும் பார்க்கவும் 

 இருசொல் பெயரிடல்

மேற்கோள்கள்

வெளி இணைப்புகள் 

 விலங்கியல் பெயரிடலின் சர்வதேச குறியீடு, அத்தியாயம் 4, கலை. 18 மற்றும் அத்தியாயம் 6, கலை. 23.3.7

உயிரியல் வகைப்பாடு
உயிரியல் பெயரீடு
நிருத்யா

நிருத்யா (Nritya) நிருத்தா,  நிருத்தா போன்ற சொற்கள் இந்தியப் பண்பாட்டில் நடனம் அல்லது நாட்டியம் என்றும் குறிப்பிடப்படுகிறது. மேலும் "நடனம், மேடை நடிப்பு, நடிப்பு, சைகை, நாடகம்" ஆகியவற்றையும் குறிக்கிறது.   இது சில நேரங்களில் இரண்டு வடிவங்களாகப் பிரிக்கப்படுகிறது: நிருத்தா அல்லது தூய நடனம் என்பதில் ஒரு நடனக் கலைஞரின் வெளிப்பாடு-குறைவான அசைவுகள் இசையின் தாளங்களையும் சொற்றொடர்களையும் வெளிப்படுத்துகின்றன. நிருத்யா அல்லது வெளிப்பாட்டு நடனம், இதில் நடனக் கலைஞர் முகபாவனை மற்றும் உடல் மொழியை உள்ளடக்கி, பார்வையாளர்களுடன் தொடர்புகொள்வதற்காக தாள அசைவுகளுடன் மனநிலை மற்றும் கருத்துக்களை சித்தரிக்கிறார்.'''

நிருத்யா என்பது சங்கீதத்தின் மூன்று பகுதிகளில் ஒன்றாக வகைப்படுத்தப்பட்டுள்ளது. மற்ற இரண்டு கீதம் (குரல் இசை, பாடல்) மற்றும் வாத்யம் (கருவி இசை) ஆகும். இந்தக் கருத்துக்கள் "ஆத்ரேய பிராமணம்" போன்ற இந்து மதத்தின் வேத இலக்கியங்களிலும், வேத காலத்திற்குப் பிந்தைய காலத்தின் தொடக்கத்தில் காந்தர்வ வேதம், பஞ்சதந்திரம், மாளவிகாக்னிமித்ரம் மற்றும் கதாசரிதசாகரம் போன்ற சமசுகிருத நூல்களிலும் காணப்படுகின்றன .

வேத கால இலக்கியங்களில் நிருத்தியமும் நாட்டியமும் தோன்றுகிறது. உதாரணமாக, உனாதி சூத்திரங்களின் பிரிவு 4.104 நாட்டியத்தை "நடனக் கலைஞர், சைகை நடிகர், நடிகர்" என்று குறிப்பிடுகிறது. பாணினியும் சமசுகிருத இலக்கணம் பற்றிய தனது ஆய்வுக் கட்டுரையில் முறையே "நிருத்யா" மற்றும் "நர்த்தகா" என்ற சொற்களை நடனம் மற்றும் நடனக் கலைஞர் என்று குறிப்பிடுகிறார்.
 
நிருத்யா என்ற சொல் அனைத்து முக்கிய பாரம்பரிய இந்திய நடன வடிவங்களிலும் காந்தர்வ வேதத்தின் வழிகாட்டுதல்களால் ஈர்க்கப்பட்டு அவற்றின் தொகுப்பின் ஒரு வடிவமாகத் தோன்றுகிறது. இவை நிருத்தம், நிருத்யா மற்றும் நாட்டியம் எனப்படும்.

 நிருத்யா செயல்திறன் என்பது நடனத்தின் சுருக்கமான, வேகமான மற்றும் தாள அம்சமாகும்.  நடனம் பரதநாட்டியம் மூலம் தூய நடன படிகளை நிகழ்த்துகிறார். எளிமையான வார்த்தைகளில், நிருத்தா என்றால் சுத்தமான பாரம்பரிய நடனம் என்று சொல்லலாம்.

 நிருத்யா என்பது நடனத்தின் மெதுவான மற்றும் குறிப்பிடத்தக்க அம்சமாகும். இது உணர்வுகளை, கதைக்களத்தை குறிப்பாக இந்து நடன மரபுகளில் ஆன்மீக கருப்பொருளுடன் தொடர்பு கொள்ள முயற்சிக்கிறது. ஒரு நிருத்யத்தில், நடனம்-நடிப்பு, சைகைகள் மற்றும் இசைக் குறிப்புகளுக்கு அமைக்கப்பட்ட உடல் அசைவுகள் மூலம் வார்த்தைகளின் அமைதியான வெளிப்பாட்டைச் சேர்க்கிறது. நடிகர் ஒரு புராணக்கதை அல்லது ஆன்மீக செய்தியை வெளிப்படுத்துவார். திறனாய்வின் இந்தப் பகுதி உணர்ச்சி இன்பத்தை விட அதிகமாக உள்ளது. மேலும் இது பார்வையாளரின் உணர்ச்சிகளையும் மனதையும் ஈடுபடுத்துவதை நோக்கமாகக் கொண்டுள்ளது.  

 நாட்டியம் என்பது ஒரு நாடகம், பொதுவாக ஒரு குழு நடிப்பாகும். ஆனால் ஒரு தனி கலைஞரால் நடிக்க முடியும், இதில் நடனக் கலைஞர் சில தரப்படுத்தப்பட்ட உடல் அசைவுகளைப் பயன்படுத்தி அடிப்படைக் கதையில் ஒரு புதிய பாத்திரத்தைக் குறிப்பிடுவார். ஒரு நாட்டியம் ஒரு நிருத்யத்தின் கூறுகளை உள்ளடக்கியது.

இதனையும் பார்க்கவும் 
 காந்தர்வ வேதம்
 சங்கீத இரத்தினாகாரம்

மேற்கோள்கள்

உசாத்துணை 
 

 
 
 

, Table of Contents

இந்தியப் பண்பாட்டு வரலாறு
சமசுகிருத நூல்கள்
இசை நாடகம்
இந்திய நாடகத் துறை
வெள்ளை இறக்கை வானம்பாடி

வெள்ளை இறக்கை வானம்பாடி (White-winged lark)(அலொட லியூகோப்டெரா) என்பது தெற்கு உக்ரைனிலிருந்து கஜகஸ்தான் வழியாக தென்-மத்திய ரஷ்யா வரை காணப்படும் ஒரு வகை வானம்பாடி ஆகும். இப்பறவைகள் குளிர்காலத்தில் தெற்கு நோக்கி வலசை போகும் தன்மையுடையது. தெற்குப் பகுதியில் வசிக்கும் பறவைகள் இடம்பெயர்வதில்லை. இது மேற்கு ஐரோப்பாவிற்கு மிகவும் அரிதான நாடோடி பறவையாகும்.

வகைப்பாட்டியல் 
தற்போதைய பேரினப் பெயர் இலத்தீன் மொழியிலிருந்து வானம்பாடி எனப் பொருள்படுவதாகும். சிற்றினப் பெயரான லுகோப்டெரா என்பது வெள்ளை இறக்கையினைக் குறிக்கும். லுகோசு என்பதன் பொருள் "வெள்ளை" என்பதாகும்; ப்டெரான்  என்பது “சிறகுகள்" என்று பொருள்படும். தற்போதைய பேரினத்திற்கு மாற்றப்படும் வரை (2014 வரை) இது மெலனோகோரிபா பேரினத்தைச் சேர்ந்ததாக வகைப்படுத்தப்பட்டது.

விளக்கம் 
ஒளிரும் வெள்ளை இறக்கையுடன் கூடிய இந்த வானம்பாடி, பெரியது மற்றும் வலுவானது. பொதுவாக இதனுடைய நீளம் 17 முதல் 19 செ.மீ. நீளமும், இறக்கை விட்டம் 35 செ.மீ. நீளமும் உடையது. இதனுடைய எடை சுமார் 44 கிராம் எடை கொண்டது. இதன் உடலின் மேற்பகுதி அடர்-சாம்பல் நிறக் கோடுகளுடனும் கீழ்ப்பகுதி வெண்மையாகவும் காணப்படும்.

ஓசை 
இதன் பாடல் யூரேசிய வானம்பாடியின் மெல்லிசைப் பதிப்பாக இருக்கும்.

நடத்தை மற்றும் சூழலியல் 

வெள்ளை இறக்கை வானம்பாடி, வறண்ட, திறந்த புல்வெளி மற்றும் சமவெளிகளில் வாழ்கிறது. இது தரையில் கூடு கட்டி, ஒரு மூன்று முதல் எட்டு முட்டைகள் இடும். இதன் உணவாக விதைகளும் இனப்பெருக்க காலத்தில் பூச்சிகளும் உள்ளன. இது குளிர்காலத்தில் கூட்டமாகக் காணப்படும்.

அச்சுறுத்தல்கள் 
உழவு காரணமாக வாழ்விட அழிவு வெள்ளை இறக்கை வானம்பாடியின் முக்கிய அச்சுறுத்தல்களில் ஒன்றாகும்.

நிலை 
வெள்ளை இறக்கை வானம்பாடி எண்ணிக்கை கணிசமாகக் குறைந்திருந்தாலும், இது பொதுவாகக் காணப்படுகிறது. மேலும் இது ஆபத்தில் இருப்பதாகக் கருதப்படவில்லை.

மேற்கோள்கள்

வெளி இணைப்புகள் 
 BirdFacts - பறவையியலுக்கான பிரித்தானிய அறக்கட்டளை

ஐரோப்பியப் பறவைகள்
வானம்பாடிகள்
ராஜேந்திரகுமார்

இராஜேந்திரகுமார் (Rajendirakumar) தமிழ்நாட்டில் வாழ்ந்த எழுத்தாளர் ; தேராயமாக 500 நெடுங்கதைகளையும் 300 சிறுகதைகளையும் எழுதியவர். 1963ஆம் ஆண்டில் குமுதத்தில் எழுதியத் தொடங்கியவர். 'ஙே' என்ற எழுத்தை அதிகம் பயன்படுத்தியவர். ராஜா ராணி என்ற இதழின் ஆசிரியர்

நூல்கள் 
 அந்தரங்கம் அலறுகிறது; மேகலா இதழ்; 
 அதுக்கு இது அல்ல வயது..!
 அவன், அவள், தீவு
 அழகு, வயது, ஆபத்து...!
 இரவல் உறவுகள்
 இரவு வசந்தம்
 இறந்தவன் பேசுகிறேன்
 இன்னமும் பிரமசாரி
 ஈரமான ரோஜாவே!
 உலாவரும் தேவதை
 உனக்கே தெரியும் சுகந்தி!
 ஊமைக்கரு
 எப்படியடி காதலிப்பது?
 என்னோடு ஒரே இரவு
 ஒரு சின்னத்தவறு 
 ஒரு நள்ளிரவின் மறுபக்கம்
 ஓடி வா, இனியா...
 கண்ணாமூச்சி
 கதவுக்கு இருபுறமும் சொர்க்கம்
  காதல் XYZ; மோனா; 1981 மார்ச்
 கெஞ்சும் சலங்கை...!
 கொலைதூர பயணம்...
 கொல்வதெல்லாம் நன்மை
 கொல்லாதே யாரும் பார்த்தால்!
 கௌரி
 சம்மந்தி
 பகலில் இங்கே! இரவில் எங்கே?
 பிருந்தாவனத்தில் ஒரு நந்தகுமாரி; மேனா; 1981 நவம்பர்
 பெண் பேய் போலீஸ்
 மறுபடியும் மரணம்...!
 மூடுபனி 
 தனிமரத் தோப்பு
 தீ. . . தீ. . .  சிநேகிதி
 தீர்க்கா சுமங்கலி
 தீர்க்கா நாளை தீர்க்கப்படுவாள்
 நம்புவதற்கல்ல்
 நரகத்திற்குப் புதியவன்
 நான் ஒரு ஏ
 நித்தம் ஒரு நடசத்திரம்
 நியாயம் (சில சமயம்) கொல்லும் . . . 
 நில், கவனி, காத்திரு
 நீயா என் காதலி? 
 வணக்கத்துக்குரிய காதலியே
 வால்கள் (14 சிறுகதைகள் - குமுதத்தில் வெளிவந்தவை); 1963;  அபிராமி பப்ளிகேஷன், சென்னை.
 வாழ்க! மேலும் வளமுடன்!
 வேடிக்கை மனிதர்கள்
 37-வது எலும்புக்கூடு  
 ஸ்ட்ரா ஒரு எக்ஸ்ட்ரா
 ஜூலி கொடுத்த விலை

திரைப்படங்களான கதைகள் 
இவரது கதைகள் சில திரைப்படங்களாகவும் மாறின. அவற்றுள் சில:
 கண்ணாமூச்சி
 கௌரி
 மூடுபனி 
 வணக்கத்துக்குரிய காதலியே

மேற்கோள்கள் 

தமிழக எழுத்தாளர்கள்
தமிழ் எழுத்தாளர்கள்
சரவாக் ஆறு

சரவாக் ஆறு (மலாய்: Sungai Sarawak; ஆங்கிலம்: Sarawak River); போர்னியோ, கிழக்கு மலேசியா, சரவாக் மாநிலத்தில் உள்ள முக்கியமான ஆறுகளில் ஒன்றாகும்.

தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக உள்ளது. மேல் கப்புவாஸ் மலைத்தொடரில் (Upper Kapuas Range) உற்பத்தியாகி தென் சீனக்கடலில் கலக்கிறது.  

சரவாக்கின் வரலாற்றில் சரவாக் ஆறு முக்கிய பங்கு வகிக்கிறது. மாநில வரலாற்றில் மிகவும் பிரபலமான நிகழ்வு: 1841-ஆம் ஆண்டு ஜேம்ஸ் புரூக்கின் வருகை. அந்த நிகழ்வு இந்தச் சரவாக் ஆற்றின் கரையில்தான்  நிகழ்ந்தது.

பொது
புரூக் வம்சாவழி ஆட்சிக்கு முந்தைய நூற்றுக் கணக்கான ஆண்டுகளில், சரவாக் மக்களின் பல்வேறு வாழ்க்கைச் செயல்பாடுகளுக்கு, சரவாக் ஆறு தாயகமாக விளங்கி உள்ளது.

ஆஸ்தானா சரவாக் என்று அழைக்கப்படும் சரவாக் அரண்மனை; இந்தச் சரவாக் ஆற்றின் வடக்குத் திசையின் கரையோரத்தில் உள்ளது. 
இந்த அரண்மனை, சரவாக் மாநிலத்தின் ஆளுநரான யாங் டி பெர்துவா சரவாக் (Yang di-Pertua Negeri Sarawak) அவர்களின் அதிகாரப்பூர்வ இல்லமாகும்.

மார்கெரிட்டா கோட்டை

புதிய சரவாக் மாநிலச் சட்டமன்ற கட்டடம் (New Sarawak State Legislative Assembly Building), சரவாக் ஆற்றின் வடக்கு கரையில் அமைந்துள்ளது. தவிர, 1879-ஆம் ஆண்டு சார்லஸ் புரூக் கட்டிய மார்கெரிட்டா கோட்டை (Fort Margherita) இந்த ஆற்றின் கரையோரத்தில்தான் உள்ளது.

மேற்கோள்கள்

 MacKinnon K, Hatta G, Halim H, Mangalik A.1998. The ecology of Kalimantan. Oxford University Press, Australia.

மேலும் காண்க
மலேசிய ஆறுகளின் பட்டியல்

வெளி இணைப்புகள்

சரவாக் ஆறுகள்
மலேசிய ஆறுகள்
வானூர்தி எதிர்ப்புப் போர்

வானூர்தி எதிர்ப்புப் போர் (Anti-aircraft warfare) அல்லது வான் பாதுகாப்பு (Air defence) என்பது வான் போருக்கான போர்வெளி பதில் நடவடிக்கையாகும். இது வட அத்திலாந்திய ஒப்பந்த அமைப்பினால் 'எதிரியின் வான் நடவடிக்கையின் செயல் திறனைக் குறைக்க அல்லது பயனற்றதாக்க வடிவமைக்கப்பட்ட அனைத்து நடவடிக்கைகளும் ஆகும்' என வரையறுக்கப்படுகிறது. இதில்  மேற்பரப்பு அடிப்படையிலான, நிலத்தடி (நீர்மூழ்கிக் கப்பல் மூலம் ஏவுதல்), வான் சார்ந்த ஆயுத அமைப்புகள், தொடர்புபடுத்தப்பட்ட உணரி அமைப்புகள், கட்டளையும் கட்டுப்பாட்டு ஏற்பாடுகளும் மற்றும் முனைப்பற்ற நடவடிக்கைகள் ஆகியவை அடங்கும். இது எந்த இடத்திலும் உள்ள கடல், தரை, வான் படைகளைப் பாதுகாக்க பயன்படுத்தப்படலாம்.

இவற்றையும் பார்க்க 
 வான் ஆளுமை
 சேணேவி

உசாத்துணை

வெளி இணைப்புகள் 

 
 1914 1918 war in Alsace – The Battle of Linge 1915 – The 63rd Anti Aircraft Regiment in 14 18 – The 96th poste semi-fixed in the Vosges
 Archie to SAM: A Short Operational History of Ground-Based Air Defense by Kenneth P. Werrell (book available for download)
 Japanese Anti-aircraft land/vessel doctrines in 1943–44
 2nd/3rd Australian Light Anti-Aircraft Regiment

போர் வகைகள்
இச்சாமதி மாவட்டம்

இச்சாமதி மாவட்டம் (Ichamati district) இந்தியாவின் மேற்கு வங்காள மாநிலத்தின் 30 மாவட்டங்களில் ஒன்றாகும். 2022-ஆம் ஆண்டில் புதிதாக நிறுவப்பட்ட 7 மாவட்டங்களில் இதுவும் ஒன்றாகும்.  வடக்கு 24 பர்கனா மாவட்டத்தின் சில வருவாய் வட்டங்களைக் கொண்டு இப்புதிய மாவட்டத்தை நிறுவ மேற்கு வங்காள அமைச்சரவை 1 ஆகஸ்டு 2022 அன்று முடிவு செய்துள்ளது. இம்மாவட்டத்தின் நிர்வாகத் தலைமையிட நகரம் பங்கான் நகரம் ஆகும்.

கல்வி
 தீனபந்து மகாவித்தியாலயா
 ஜோகேந்திரநாத் மண்டல் ஸ்மிருதி மகாவித்தியாலயா
 பி. ஆர். தாக்கூர் அரசு கல்லூரி 
 அம்பேத்கர் சப்தரிஷி மகாவித்தியாலயா  
 கைக்காடா அரசு பாலிடெக்னிக்

மேற்கோள்கள்

மேற்கு வங்காளத்தில் நிறுவத் திட்டமிட்டுள்ள மாவட்டங்கள்
மேற்கு வங்காள மாவட்டங்கள்
ஈமு (ஆய்விதழ்)

ஈமு (Emu-journal), ஆசுட்ரல் பறவையியல் என்ற துணைத்தலைப்புடன் வெளிவருவது, ஆத்திரேலிய பறவை வாழ்க்கையின் (பேர்ட்லைப் ஆஸ்திரேலியா)(முன்னர் அரச ஆத்திரேலிய பறவையியல் வல்லுநர்கள் ஒன்றியம்) சக மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழ் 1901-ல் நிறுவப்பட்டது. ஆத்திரேலியாவில் வெளியிடப்படும் பழமையான பறவையியல் ஆய்விதழ் இதுவாகும். இதன் தற்போதைய தலைமை தொகுப்பாசிரியர் கேட் புக்கானன் (டீக்கின் பல்கலைக்கழகம்). 2016ஆம் ஆண்டு வரை பொதுநலவாய அறிவியல் தொழிலக ஆராய்ச்சி நிறுவன வெளியீடாக அரச அத்திரேலியா பறவையியல் வல்லுநர்கள் ஒன்றியத்திற்காகக் காலாண்டுக்கு ஒருமுறை வெளியாகும் ஆய்விதழாக வெளியிடப்பட்டது. ஆய்விதழ் மேற்கோள் அறிக்கைகளின்படி, இந்த ஆய்விதழின் 2021ஆம் ஆண்டு தாக்கக் காரணி 1.438ஐக் கொண்டுள்ளது. இது "பறவையியல்" பிரிவில் உள்ள 22 இதழ்களில் 4வது இடத்தைப் பிடித்துள்ளது.

மேற்கோள்கள் 

ஆங்கில அறிவியல் ஆய்விதழ்கள்
விலங்கியல் ஆய்விதழ்கள்
பறவையியல்
ஊர்வசி செ. அமிர்தராஜ்

ஊர்வசி செ. அமிர்தராஜ் (S. Amirtharaj) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். தூத்துக்குடி மாவட்டத்தினைச் சார்ந்த இவர் ஐக்கிய இராச்சியத்தில் வணிக மேலாண்மையில் முதுநிலைப் பட்டம் பெற்றுள்ளார். இவர் 2021-ல் இந்திய தேசிய காங்கிரசு வேட்பாளராகப் போட்டியிட்டு ஸ்ரீவைகுண்டம் சட்டமன்றத் தொகுதியிலிருந்து தேர்ந்தெடுக்கப்பட்டார்.

தேர்தல் முடிவு 
தமிழ்நாடு சட்டமன்றத் தேர்தல், 2021: ஸ்ரீவைகுண்டம்

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
திருவரங்கம் பெரியார் சிலை

திருவரங்கம் பெரியார் சிலை என்பது தென்னிந்தியாவின், தமிழ்நாட்டின், திருச்சிராப்பள்ளி மாவட்டம் திருவரங்கம் அரங்கநாத சுவாமி கோயிலுக்கு அருகில் அம்மா மண்டபம் சாலையில் 1996 இல் அமைக்கப்பட்ட [[தந்தை பெரியாரி]ன் சிலை ஆகும்.

வரலாறு 
திருவரங்கத்தில் பெரியாருக்கு சிலை அமைக்கவேண்டும் என்ற கோரிக்கை இருந்துவந்தது. இந்நிலையில் 1973 இல் திருவரங்கம் நகராட்சித் தலைவராக நிறுவன காங்கிரசைச் சேர்ந்த வெங்கடேச தீட்சிதரால் நகரமன்றத்தில் தீர்மானத்தைக் கொண்டுவந்து சிலைவைக்க அனுமதி அளிக்கப்பட்டது. அதைத் தொடர்ந்து தமிழ்நாடு அரசினாலும் 24 சனவரி 1973 அன்று அனுமதி அளிக்கப்பட்டது. 1975இல் சிலை வைப்பதற்கான இடம் ஒதுக்கப்பட்டது. சிலை அமைப்பதற்கு ஏற்பாடுகள் செய்துவந்த நிலையில் நெருக்கடி நிலை அறிவிக்கப்பட்டு அதைத் தொடர்ந்து தமிழ்நாட்டில் இருந்த திமுக அரசு கலைக்கப்பட்டது. இதனால் சிலைவைக்கும் ஏற்பாட்டுப் பணிகள் கிடப்பில் போடப்பட்டன.

கிடப்பில் இருந்த சிலைவைக்கும் பணி 2006 இல் முடுக்கிவிடப்பட்டது. இதனால் 2006 திசம்பர் 24 அன்று சிலை திறப்புக்கு நாள் குறிக்கப்பட்டது. பெரியார் சிலைக்கு பீடம் கட்டப்பட்டு அதில் சீமைக்காரையால் சிலையும் நிறுவப்பட்டு திறப்புவிழாவுக்கு ஏற்பாடாகி இருந்தது. ஆனால் 2006 திசம்பர் 7 அன்று இரவு சமூக விரோதிகள் சிலரால் சிலை உடைக்கப்பட்டது. ஆனால் இதனால் அசராத விழா ஏற்பாட்டுக் குழுவினர் வேறொரு இடத்தில் வைக்க வெண்கலத்தால் செய்யப்பட்டிருந்த  பெரியார் சிலையை பீடத்தில் வைத்து திட்டமிட்டபடி சிலையைத் திறந்தனர்.

வழக்கு 
சிலை வைக்கப்பட்டதை எதிர்த்து சென்னை உயர் நீதிமன்ற மதுரைக் கிளையில் வழக்க போடப்பட்டது. ஆனால் நீதிமன்றம் சிலை வைப்பதை தடுக்க முடியாது என்று உத்தரவு இட்டது.

சர்ச்சைகள் 
2022 சூன் மாதத்தில் சென்னையில் இந்து முன்னணி நடத்திய ஒரு கூட்டத்தில் திரைப்பட சண்டை பயிற்சியாளர் கனல் கண்ணன் திருவரங்கத்தில் உள்ள பெரியார் சிலையை உடைக்கவேண்டும் என்று பேசினார். அதைத் தொடர்ந்து பேசிய பா. ஜ. க தலைவர்களும் அதை ஆதரித்து பேசியது சர்ச்சையை ஏற்படுத்தியது.

குறிப்புகள் 

திருச்சிராப்பள்ளி மாவட்டம்
இந்தியாவில் உள்ள வெண்கலச் சிற்பங்கள்
பெரியார் ஈ. வெ. இராமசாமி
ஒன்பதாம் தாலமி சோத்தர்

ஒன்பதாம் தாலமி (Ptolemy IX Soter II), பண்டைய எகிப்தின்  தாலமி பேரரசை ஆண்ட கிரேக்க தாலமி வம்சத்தின் ஒன்பதாம் பார்வோன் ஆவார்.  இவர் எட்டாம் தாலமி-மூன்றாம் கிளியோபாட்ரா தம்பதியரின் மகன் ஆவார்.  இவர் தனது பாட்டியான இரண்டாம் கிளியோபாட்ரா மற்றும் தாய் மூன்றாம் கிளியோபாட்ராவுடன் இணைந்து எகிப்தின் இணை ஆட்சியாளராக கிமு 116 முதல் 107 முடியவும் மற்றும் கிமு 88 முதல் 81 முடிய ஆட்சி செய்தார்.

இதனையும் காண்க
 தாலமி வம்சம்
 தாலமி பேரரசு
 எலனியக் காலம்
 பண்டைய எகிப்திய பார்வோன்கள்

மேற்கோள்கள்

குறிப்புகள்

உசாத்துணை

வெளி இணைப்புகள்

Ptolemy IX Lathyrus entry in historical sourcebook by Mahlon H. Smith
Ptolemy IX (Soter) at Thebes  by Robert Ritner

எகிப்திய மன்னர்கள்
தாலமி வம்சம்
சி. சி. எல். கிரிகொரி

கிறித்தோபர் கிளைவ் இலாங்டன் கிரிகொரி (Christopher Clive Langton Gregory) (13 மே 1892 – 24 நவம்பர் 1964) ஒரு பிரித்தானிய வானியலாளர் ஆவார். இவர் இலண்டன் பல்கலைக்கழக வான்காணகத்தை நிறுவினார்.

இவர் இங்கிலாந்து, தோர்செட்டில் உள்ள பார்க்சுட்டோனில் பிறந்து. அதே தோர்செட்டில் உள்ள சுவனாகியில் 1911 இலும் மிடில்செக்சில் உள்ள கெண்டனில் 1939 இலும்  வாழ்ந்துள்ளார். இவர் இங்கிலாந்து காம்ப்சயரில் உள்ள குரூக்காம் எனும் ஊரில் இறந்துள்ளார். 

இவரது முதல் மனைவியாகிய கிப்சன் எனும் எலன் பாட்ரீசியாவுக்குப் பிறந்த மகன் இரிச்சர்டு கிரிகொரி(1923–2010) ஓர் உளவியலாளர். இவரது இரண்டாம் மனைவி கோகுசன் எனும் அனிதா கிரிகொரி ஆவார்.

இவர் 1939 இல் எடுத்த ஒளிப்படம் இலண்டன் தேசிய ஓவியக் காட்சியரங்கில் உள்ளது.

மேற்கோள்கள்

வெளி இணைப்புகள்
Obituary at Quarterly Journal of the Royal Astronomical Society, Vol. 7, p. 81, by E. Margaret Burbidge

1892 பிறப்புகள்
1964 இறப்புகள்
பிரித்தானிய வானியலாளர்கள்
பெர்த்திராம் புரூக்

பெர்த்திராம் புரூக் அல்லது துவான் மூடா சரவாக் பெர்த்திராம் புரூக் (ஆங்கிலம்: Bertram Brooke அல்லது Captain Bertram Willes Dayrell Brooke; மலாய்: Tuan Muda Sarawak  Kapten Bertram Willes Dayrell Brooke) (பிறப்பு: 8 ஆகஸ்டு 1876 – இறப்பு: 15 செப்டம்பர் 1965), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் துவான் மூடா சரவாக் எனும் இளவரசர்.

பெர்த்திராம் புரூக், வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் (Charles Brooke) என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார். சரவாக்கின் துவான் மூடா (Tuan Muda of Sarawak) பதவி வகித்தவர். தாயாரின் பெயர் இராணி மார்கரெட் ஆலிஸ் லிலி டி விண்ட் (Ranee Margaret Alice Lili de Windt).

பொது

வெள்ளை இராஜா, (White Rajahs அல்லது Rajah of Sarawak) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.

1840-ஆம் ஆண்டுகளில், போர்னியோ தீவின் வடமேற்குப் பகுதியில் சரவாக் சுல்தானகம் எனும் சரவாக் இராச்சியம் ஆட்சி செய்தது.

வரலாறு

பெர்த்திராம் புரூக் இங்கிலாந்து லண்டன் நகரில் பிறந்தவர். இங்கிலாந்து வின்செஸ்டர் கல்லூரியில் (Clevedon, Winchester College) படித்தவர். முதலாம் உலகப் போரின் போது ஐக்கிய இராச்சியத்தின் அரசக் குதிரைப் படையில் (Royal Horse Artillery) சேவை செய்தவர். பின்னர் சரவாக் பொது சேவையில் இணைந்தார்.

பெர்த்திராம் புரூக் 28 ஜூன் 1904-இல் கிளாடிஸ் மில்டன் பால்மர் (Gladys Milton Palmer) என்பவரை மணந்தார். துவான் மூடாவின் மனைவியாக, கிளாடிஸ் மில்டன் பால்மர் "டாயாங் மூடா" (Dayang Muda) என்ற பட்டத்தையும் "மாண்புமிகு" (Her Highness) எனும் அழைப்புப் பாணியையும் பெற்றார்.

இவர்களுக்கு ஒரு மகன். பெயர் அந்தோனி புரூக். மூன்று மகள்கள்: ஜீன் புரூக்; எலிசபெத் புரூக்; அன்னே புரூக்.

பெர்த்திராம் புரூக், 1965 செப்டம்பர் 15-ஆம் தேதி லண்டன் மாநகரில் காலமானார்.

புரூக் வம்சாவழியினர்

மேற்கோள்கள்

சான்றுகள்

வெளி இணைப்புகள்
 The Brooke Trust – புரூக் வம்சத்தின் பாரம்பரியம் பற்றிய கூடுதல் தகவல்கள்

போர்னியோ
சரவாக் மக்கள்
சரவாக் வரலாறு
மலேசிய வரலாறு
சரவாக் அரசியல்வாதிகள்
மலேசிய அரச குடும்பங்கள்
காத்தி யான்

காத்தி யான் () என்பவர் சீனாவில் பிறந்த அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் இயக்கிய நகைச்சுவை-நாடகத் திரைப்படமான டெட் பிக்ஸ் (2018) மற்றும் டிசி நீட்டிக்கப்பட்ட பிரபஞ்சத்தின் எட்டாவது படமான பேர்ட்ஸ் ஆஃப் பிரே (2020) ஆகியவை மூலம் அறியப்படுகிறார்.

ஆரம்ப வாழ்க்கை மற்றும் கல்வி
யான் சீனாவில் பிறந்து, வாசிங்டன், டி. சி.க்கு அருகிலுள்ள வடக்கு வர்ஜீனியாவில் வளர்ந்தார். இவரது குடும்பம் சீனாவில் வசிக்கும் போது, யானின் தந்தைக்கு அமெரிக்காவில் சமூகவியல் படிக்க விசா வழங்கப்பட்டது. பின்னர் இரண்டு ஆண்டுகளுக்குப் பிறகு இவரது தாயார் அமெரிக்காவிற்குச் சென்றார், மேலும் யான் தனது தாத்தா பாட்டிகளுடன் சீனாவில் வசித்து வந்தார். அதை தொடர்ந்து இவரது நான்காவது வயதில் அமெரிக்காவில் உள்ள பெற்றோருடன் மீண்டும் ஒன்று  சேர்ந்து வளர்ந்து வந்தார்.

இவர் இவரது பதினான்கு வயதில் ஹாங்காங்கிற்கு குடிபெயர்ந்தார்ந்து, அங்கு உயர்நிலைப் பள்ளியில் கல்வி பயின்றாள். பின்னர் இவர் நியூயார்க் பல்கலைக்கழகத்தில்பொது நிர்வாகத்தில் முதுகலை வணிக மேலாண்மையில் பட்டம் பெற்றார்.

மேற்கோள்கள்

வெளி இணைப்புகள் 

1986 பிறப்புகள்
வாழும் நபர்கள்
அமெரிக்கத் திரைக்கதை எழுத்தாளர்கள்
அமெரிக்கப் பெண் எழுத்தாளர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அந்தோனி புரூக்

அந்தோனி புரூக் அல்லது ராஜா மூடா அந்தோனி புரூக் (ஆங்கிலம்: Anthony Brooke அல்லது Anthony Walter Dayrell Brooke; மலாய்: Rajah Muda Sarawak Anthony Brooke) (பிறப்பு: 10 டிசம்பர் 1912 – இறப்பு: 2 மார்ச் 2011), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் ராஜா மூடா சரவாக் எனும் ஓர் இளவரசர்.

இவரின் மாமா சார்லசு வைனர் புரூக், 25 ஆகஸ்டு 1937-இல், இவரை வெள்ளை இராஜா பரம்பரையில்; ராஜா மூடா சரவாக் எனும் இளவரசர் பதவியை வழங்கினார்.

அந்தோனி புரூக்கின் தந்தையார் பெர்த்திராம் புரூக். இவர் (பெர்த்திராம் புரூக்); வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் (Charles Brooke) என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார்.

பொது

வெள்ளை இராஜா, (White Rajahs அல்லது Rajah of Sarawak) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.

1840-ஆம் ஆண்டுகளில், போர்னியோ தீவின் வடமேற்குப் பகுதியில் சரவாக் சுல்தானகம் எனும் சரவாக் இராச்சியம் ஆட்சி செய்தது.

வரலாறு

அந்தோனி புரூக் இங்கிலாந்தில் பிறந்து வளர்ந்தவர். இங்கிலாந்து ஈடன் கல்லூரி (Eton College); டிரினிட்டி கல்லூரி (Trinity College); மற்றும் லண்டன் பல்கலைக்கழகம் (University of London) ஆகிய கல்வி நிலையங்களில் படித்தவர்.

1930-ஆம் ஆண்டுகளில், அந்தோனி புரூக், சரவாக் இராச்சியத்தின் அரசு பொதுச் சேவையில் நிலத்துறை மற்றும் பதிவுத் துறை (Land and Registry Department) உட்பட பல்வேறு துறைகளில் சேவை செய்தவர். பின்னர் நீதியாளராகவும் (மாஜிஸ்திரேட்) பணியாற்றினார்.

சிறப்பு ஆணையர்

1941 நவம்பரில், இரண்டாம் உலகப் போரின் போது, பிரித்தானிய இராணுவப் பணியில் சேர்ந்தார். மேலும் 1941 முதல் 1944 வரை இலங்கை, கண்டி, உளவுப் படையில் ஓர் அதிகாரியாகப் பணியாற்றினார்.

1944 முதல் 1945 வரை ஐக்கிய இராச்சியத்தில், சரவாக்கின் சிறப்பு ஆணையராகவும் சேவை செய்தவர்.

புரூக் வம்சாவழியினர்

மேற்கோள்கள்

சான்றுகள்

 Barley, Nigel (2002), White Rajah, Time Warner: London. .

வெளி இணைப்புகள்
 Home Page of Anthony Brooke
 Operation Peace Through Unity Website 
 Anthony Walter Brooke Obituary by New Zealand Herald

போர்னியோ
சரவாக் மக்கள்
சரவாக் வரலாறு
மலேசிய வரலாறு
சரவாக் அரசியல்வாதிகள்
மலேசிய அரச குடும்பங்கள்
கேரி யுவரோவ்ஸ்கி

கேரி யுவரோவ்ஸ்கி (; உச்சரிப்பு: /jʊəˈrɒfski/; பிறப்பு: ஆகஸ்ட் 19, 1970) ஒரு அமெரிக்க விலங்குரிமை ஆர்வலரும் விரிவுரையாளரும் ஆவார். தற்கால நனிசைவ சித்தாந்தத்தில் அவர் பெரும் தாக்கத்தை ஏற்படுத்தியவராவார்.

2002-க்கும் 2005-க்கும் இடையிலான காலகட்டத்தில் யுவரோவ்ஸ்கி அளித்த நனிசைவ வாழ்வுமுறையினை ஊக்குவிக்கும் பல பொது விரிவுரைகளுக்கு பீட்டா (PETA) அமைப்பி நிதியுதவி வழங்கி உதவியது. 2010-ஆம் ஆண்டில், ஜார்ஜியா தொழில்நுட்பப் பல்கலைக்கழகம் கல்லூரியில் இவர் ஆற்றிய உரை யூடியூப் காணொளியாக வெளியானதைத் தொடர்ந்து யுவரோவ்ஸ்கியின் புகழ் உலகம் முழுவதும் (குறிப்பாக இஸ்ரேலில்) வேகமாகப் பரவியது. மில்லியன் கணக்கில் பார்வைகளைப் பெற்ற அந்தக் காணொளி பல மொழிகளில் மொழிபெயர்க்கப்பட்டுள்ளது. யுவரோவ்ஸ்கி அவரது செயற்பாடுகளுக்காகப் பலரால் பாராட்டப்பட்டும் அவரது தீவிரக் கருத்துக்களுக்காக மற்றவர்களால் விமர்சிக்கப்பட்டும் உள்ளார். இவர் 1997 மற்றும் 2001 ஆம் ஆண்டுகளுக்கு இடையில் 13 முறை கைது செய்யப்பட்டார். மேலும் 1999 இல் கனடாவில் உள்ள ஒரு உரோமப் பண்ணையை சோதனை செய்து 1997-ல் மின்க் (mink) எனப்படும் 1,542 உரோமக்கீரிகளை விடுவித்து அதற்காக 77 நாட்கள் கடுங்காவல் சிறையில் கழித்துள்ளார். கனடா, ஐக்கிய இராச்சியம் ஆகிய நாடுகளுக்கும் நுழைவதற்கும் இவர் நிரந்தரமாகத் தடை செய்யப்பட்டுள்ளார்.

மார்ச் 30, 2017 அன்று, யுவரோவ்ஸ்கி தனது முகநூல் பக்கத்தில் தனது விலங்குரிமை செயற்பாடுகளுக்கு ஓய்வு கொடுப்பதாக அறிவித்தார்: "எனது தேக்கம் முற்றிலுமாகத் தீர்ந்து விட்டது. எனவே விலங்குரிமைத் திட்டங்களில் மாணவர்களுக்கு உதவுவது, நனிசைவ வாழ்வுமுறையினைத் துவங்கும் நபர்களின் மின்னஞ்சல் கேள்விகளுக்கு பதிலளிப்பது உள்ளிட்டவை தவிர வேறு வகையில் இனி வலைதளங்களிலோ நேர்முக செயற்பாடுகளிலோ இனி பங்கு கொள்ள மாட்டேன்" என்று தனது விடைபெறும் உரையில் அவர் கூறியிருந்தார்.

வாழ்க்கைக் குறிப்பு 
யுவரோவ்ஸ்கி அமெரிக்காவின் மிச்சிகனில் உள்ள டெட்ராய்டில் ஒரு யூத குடும்பத்தில் பிறந்தார். அவர் ஓக் பார்க் நகரில் வளர்ந்தார். யுவரோவ்ஸ்கி தனது வலது முன்னங்கையின் பெரும்பகுதியில் முகமூடி அணிந்த வண்ணம் ஒரு முயலைப் பிடித்துக் கொண்டு வண்ணம் இருக்கும் தனது சொந்த உருவத்தைப் பச்சை குத்திக் கொண்டுள்ளார்.

2013-ம் ஆண்டு ஒரு நேர்காணலில் யுவரோவ்ஸ்கி தனது உயர்நிலைப் பள்ளி வாழ்க்கையில் தான் பிறருக்குத் தொல்லை தரும் ஒரு "வாண்டுப்பையனாக" விளங்கியதாகக் கூறினார். தான் அங்கு படித்த நான்கு ஆண்டுகள் முழுவதும் வேண்டுமென்றே கணித வகுப்புகளைப் புறக்கணித்ததை அந்த நேர்காணலில் அவர் பகிர்ந்து கொண்டார். மேலும் அப்பள்ளிப் படிப்பின் முடிவில் இச்செய்தியை அறிந்த அப்பள்ளியின் முதல்வர் தனக்கு பள்ளிப் படிப்புச் சான்றிதழை வழங்க மறுத்ததையும் பின்னர் அதை எதிர்த்து உறுதியுடன் நின்ற தனக்கு வேறு வழியின்றி சான்றிதழ் வழங்க முதல்வர் ஒப்புதல் அளித்ததையும் யுவரோவ்ஸ்கி நினைவு கூர்ந்தார். யுவரோவ்ஸ்கி ஓக்லாந்துப் பல்கலைக்கழகத்தில் இதழியல் துறையில் பி.ஏ. பட்டப்படிப்பை முடித்து மேலும் ஸ்பெக்ஸ் ஹோவர்ட் ஸ்கூல் ஆஃப் மீடியா ஆர்ட்ஸ் கல்லூரியில் வானொலி ஒலிபரப்புத் துறையில் பட்டம் பெற்றுள்ளார்.

மேற்கோள் தரவுகள்

வெளியிணைப்புகள் 

 

1970 பிறப்புகள்
வாழும் நபர்கள்
விலங்குரிமை செயற்பாட்டாளர்கள்
ஆண்டி முசியெட்டி

ஆண்ட்ரேசு முசியெட்டி () (பிறப்பு: 26 ஆகத்து 1973) என்பவர் அர்கெந்தீனா நாட்டு திரைக்கதை ஆசிரியர் மற்றும் திரைப்பட இயக்குநர் ஆவார். இவர் திரைக்கதை எழுத்தாளர் நீல் கிராசு மற்றும் இவரது சகோதரி தயாரிப்பாளர் மற்றும் திரைக்கதை எழுத்தாளர் பார்பரா முசியெட்டி ஆகியோருடன் இணைந்து 2013 ஆம் ஆண்டு வெளியான 'மம்மா' என்ற திரைப்படத்தில் பணியாற்றியதன் மூலம் பரவலான அங்கீகாரத்தைப் பெற்றார். இந்த படம் இதே பெயரில் இவர்களின் மூன்று நிமிட திரைப்படத்தை அடிப்படையாகக் கொண்டடு உருவாக்கப்பட்டது. இவர் 39 வயதில் தயாரித்த இந்தப் படம், அப்போதைய நிர்வாக தயாரிப்பாளராகப் பணியாற்றிய கில்லர்மோ டெல் டோரோவின் கவனத்தை இவர் மீது ஈர்த்தது.

இதை தொடர்ந்து இவர் ஈட் திரைப்படத் தொடரில் இரண்டு படங்களையும் இயக்கியதற்கான அங்கீகாரத்தைப் பெற்றார். இவரது முதலாவது படம் ஸ்டீபன் கிங் எழுதிய நாவலை அடிப்படையாக கொண்டு உருவாக்கப்பட்டு 2017 ஆம் ஆண்டு வெளியானது. இது எல்லா காலத்திலும் அதிக வசூல் செய்த திகில் படமாக மாறியது. மற்றும் இதன் தொடர்ச்சி யான இரண்டாவது படம் 'ஈட்: சாப்டர் 2' என்ற பெயறில் 2019 ஆம் ஆண்டு வெளியானது. இந்த இரண்டு திரைப்படமும் நியூ லைன் சினிமாவால் தயாரிக்கப்பட்டு, வார்னர் புரோஸ். பிக்சர்ஸ் நிறுவனத்தால் விநியோகிக்கப்பட்டது. அத்துடன் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை எசுரா மில்லர் நடிப்பில் இயக்கியுள்ளார்.

திரைப்படங்கள்

மேற்கோள்கள்

வெளி இணைப்புகள்  
 

1973 பிறப்புகள்
வாழும் நபர்கள்
திகில் திரைப்பட இயக்குநர்கள்
திரைப்பட இயக்குநர்கள்
திரைக்கதை ஆசிரியர்கள்
கிராமப்புற வீட்டுக் குடிநீர் வழங்கும் திட்டம்

கிராமப்புற வீட்டுக்குடிநீர் வழங்கும் திட்டம் அல்லது ஜல் ஜீவன் மிஷன் திட்டத்தின் கீழ், இந்திய அரசு 2024 ஆம் ஆண்டுக்குள் இந்தியாவின் கிராமப்புறங்களில் உள்ள அனைத்து வீடுகளுக்கும் தனிப்பட்ட வீட்டு குழாய் இணைப்புகள் மூலம் பாதுகாப்பான மற்றும் போதுமான குடிநீர் வழங்க திட்டமிடப்பட்டுள்ளது. இதனுடன் சாம்பல் நீர் மேலாண்மை, நீர் சேமிப்பு, மழை நீர் சேகரிப்பு மூலம் மறுசுழற்சி செய்தல் மற்றும் மறுபயன்பாடு போன்ற கட்டாயக் கூறுகளாக தொடர்ந்து நீர் வழங்குவதற்கான ஆதார நிலைத்தன்மை நடவடிக்கைகளை இந்த திட்டம் செயல்படுத்தும்.

இந்தியப் பிரதமர் நரேந்திர மோதி 2019 ஆகத்து 15 அன்று குடியரசு தின விழா உரையின்பொழுது, 2024க்குள் இந்தியா முழுவதுமுள்ள கிராம்ப்புற வீடுகளுக்கு 3.60இலட்சம் கோடி வரவுசெலவு திட்டத்தின் கீழ் குடிநீர் இணைப்பு வழங்கும் குறிக்கோள் குறித்து உரையாற்றினார். இதில் மத்திய அரசின் பங்கு 2.08இலட்சம் கோடி ஆகும். இது மத்திய அரசு-யூனியன்பிரதேசம் இடையே 100:0 விகிதாச்சாரத்திலும், மத்திய அரசு -வடகிழக்கு மாநிலங்கள்/இமயமலை மாநில அரசுகள் இடையே 90:10% விகிதாச்சாரத்திலும், மத்திய அரசு - மற்ற மாநில அரசுக்கிடையே 50:50% விகிதாச்சாரத்திலும் செலவினை பகிர்ந்துகொள்ளவும் நிர்ணயிக்கப்பட்டது.

வரலாறு
1972 ஆம் ஆண்டு தொடங்கப்பட்ட "துரிதப்படுத்தப்பட்ட கிராமப்புற குடிநீர் வழங்கும் திட்டத்தின்" கீழ் கிராமப்புற நீர் விநியோகத்திற்காக மத்திய அரசின் உதவி மாநிலங்களுக்கு தொடங்கியது.

2009ம் ஆண்டு இந்த திட்டம் "தேசிய கிராமப்புற குடிநீர்"(NRDWP) எனப் பெயர் மாற்றம் செய்யப்பட்டது, இது மத்திய மற்றும் மாநில அரசு இணைந்து பங்கேற்கும் திட்டமாக மாற்றப்பட்டது. NRDWP இன் நோக்கங்களில் ஒன்று "அனைத்து வீடுகளும் பாதுகாப்பான மற்றும் போதுமான குடிநீரை முடிந்தவரை அணுகவும், ஐக்கிய நாடு அமைப்புகளுடன் இணைந்து 2030 ஆம் ஆண்டளவில் இலக்கை அடைய முன்மொழியப்பட்டது.  

ஆனால் இப்போது, ​​ஜல் ஜீவன் மிஷன் (ஜேஜேஎம்) மூலம் 2024 ஆம் ஆண்டுக்குள் இலக்கை அடைய திட்டமிடப்பட்டுள்ளது.
DDWS இல் உள்ள தகவலின்படி, 31.3.2019 நிலவரப்படி, கிராமப்புற குடும்பங்களில் 18.33% மட்டுமே, அதாவது,
நாட்டில் மொத்தமுள்ள 17.87 கோடி கிராமப்புற குடும்பங்களில் 3.27 கோடி குடும்பங்கள் மட்டுமே குழாய் நீர் இணைப்பு பெற்றுள்ளன.

புள்ளிவிவரம்
  

03 செப் 2023 அன்றைய நிலவரப்படி:

அக்டோபர்

11 அக்டோபர் 2024 அன்றைய நிலவரப்படி:

சான்றுகள்

இந்திய அரசுத் திட்டங்கள்
யூரோப்பியம்(III) அயோடைடு

யூரோப்பியம்(III) அயோடைடு (Europium(III) iodide) என்ற கனிம வேதியியல் சேர்மம் EuI3 என்ற மூலக்கூற்று வாய்ப்பாட்டால் விவரிக்கப்படுகிறது. யூரோப்பியமும் அயோடினும் சேர்ந்து இச்சேர்மம் உருவாகிறது.

தயாரிப்பு 
யூரோப்பியம் உலோகம் நேரடியாக அயோடினுடன் வினையில் ஈடுபட்டு யூரோப்பியம்(III) அயோடைடு உண்டாகிறது. 

யூரோப்பியம்(III) ஆக்சைடு அல்லது யூரோப்பியம்(III) கார்பனேட்டை ஐதரயோடிக் அமிலத்தில் கரைத்து யூரோப்பியம்(III) அயோடைடின் நீரேற்று வடிவத்தைப் பெறலாம்.:

யூரோபியத் தூள் டெட்ரா ஐதரோ பியூரானில் உள்ள அயோடினுடன் வினைபுரிந்து யூரோபியம்(III) அயோடைடின் டெட்ரா ஐதரோ பியூரான் கூட்டுவிளைபொருளைக் கொடுக்கிறது:

இக்கூட்டு விளைபொருளை இன்னும் எளிமையாக  என எழுதலாம்.

கட்டமைப்பு 
பிசுமத்(III) அயோடைடின் கட்டமைப்பில் உள்ளது போல  ஒவ்வொரு Eu3+ அயனியும் 6 அயோடைடு அயனிகளுடன் எண்முக ஒருங்கிணைப்பு கொண்டிருக்கும் கட்டமைப்பை  யூரோப்பியம்(III) அயோடைடு ஏற்றுக்கொள்கிறது.

வினைகள் 
யூரோபியம்(II) அயோடைடை தயாரிப்பதற்கான இரண்டு முக்கிய வினைகளுக்கு யூரோபியம்(III) அயோடைடு ஒரு   தொடக்கப் பொருளாகப் பயன்படுத்தப்படுகிறது:

ஐதரசன் வாயுவுடன் சேர்த்து 350 பாகை செல்சியசு வெப்பநிலைக்கு சூடாக்கினால் EuI2 கிடைக்கிறது:

200 பாகை செல்சியசு வெப்பநிலையில் விகிதாச்சாரமற்ற வெப்பச்சிதைவுக்கு உட்படுகிறது.:

நீரேற்றான யூரோப்பியம் நோனா ஐதரேட்டு (EuI3·9H2O) வெப்பச்சிதைவுக்கு உட்பட்டு யூரோப்பியம்(II)  அயோடைடு இர்ருநீரேற்றாக மாற்றமடைகிறது.

மேற்கோள்கள் 

யூரோப்பியம்(III) சேர்மங்கள்
அயோடைடுகள்
ஜான் மில்சு

ஜான் மில்சு (John Mills) (1806 – 1889)  ஒரு தொழில்முனைவாளரும் பயில்நிலை வனியலாளரும் ஆவார். இவர் தண்டீ நகரத்தில் நார்ப்ப்பட்டும் சணல்நாரும் செய்யும் தொழிலில் ஈடுபட்டார். இவர் இளைஞராக இருந்தபோதே கிர்க் மூலப் பிரிவின் உறுப்பினராக இருந்தமையால், வானியலிலும் கிறித்துவ மெய்யியலிலும் பல நூல்களை இயற்றிய மெய்யியலாளரான மாண்புறு தாமசு டிக்கின் தாக்கத்துக்குப் பேரளவில் ஆட்பட்டுள்ளார். மாண்புறு டிக் அறிவியலையும் சமயத்தையும் ஒன்றிசைவாக முயன்றார். கடவுளின் பெருந்தகைமையை வானியல் ஆய்வால் நன்றாக அறிய்லாம் என நம்பினார். சிறிது காலத்துக்குப் பிறகு, இதற்காக மெத்தோவனில் முனைப்பாக அமைச்சராகச் செயல்பட்டார். இவர் ஒவ்வொரு நகரமும் பொதுப் பூங்காக்களும் பொது நூலகங்களும் பொது வான்காணகங்களும் பெற்றிருத்தல் வேண்டுமென வற்புறுத்தினார்.

தாமசு டிக்கால் ஊக்கம் பெற்ற ஜான் மில்சு,  சொந்தமான தனியர் வான்காணகத்தைத் தண்டீ லா மலைச்சாரலில், இன்று அடிலெய்டே எனுமிட்த்தில்,  நிறுவினார். ஒரு பழைய அச்சுப்படம் கும்மட்டம் இல்லாத கட்டிட எச்சத்தைக் இன்னமும் காட்டுகிறது. ஜான் மில்சின் தொலைநோக்கிக்ளில் ஒன்று எடின்பர்கு அரசு அரசு வான்காணத்தோடு இணைந்த கண்காட்சி அரங்கில் இன்னமும் வைக்கப்பட்டுள்ளது.

மேற்கோள்கள்

1806 பிறப்புகள்
1889 இறப்புகள்
இசுக்காட்லாந்து வானியலாளர்கள்
பிரித்தானிய வானியலாளர்கள்
மைக் குரூயிசு

மைக் குரூயிசு (Mike Cruise) (அதிரியான் மைக்கேல் குரூயிசு) ஒரு பிரித்தானிய வானியலாளரும் வானியற்பியலாளரும் பர்மிங்காம் பலகலைக்கழக வானியல், விண்வெளி ஆராய்ச்சித் துறையின் தகைமைப் பேராசிரியரும் ஆவார். இவர் 2018 இலிருந்து 2020 வரை அரசு வானியல் கழகத் தலைவராக இருந்தார். இதற்கு முன்பு இவர் அக்கழகத்தின் செயலாளராகவும் துணைத்தலைவராகவும் பொருளாளராக்வும் இருந்துள்ளார். 

விண்வெளி அறிவியலுக்கான சேவைகளுக்காக 2024 ஆம் ஆண்டு கலை மற்றும் அறிவியலுக்கான வெகுமதி பங்களிப்புகள், தொண்டு மற்றும் பொதுநல அமைப்புகளுடன் பணிபுரிதல் மற்றும் குடிமைப் பணிக்கு வெளியே பொது சேவை புரிந்தமைக்கான இங்கிலாந்து அரசாங்கத்தால் கௌரவிக்கப்பட்டார்.

மேற்கோள்கள்

பிரித்தானிய வானியலாளர்கள்
பிரித்தானிய வானியற்பியலாளர்கள்
வாழும் நபர்கள்
பவுல் மோனி

பவுல் மோனி (Paul L Money) ஒரு பிரித்தானிய வானியலாளரும் அரசு வனியல் கழக ஆய்வுறுப்பினரும், பிரித்தானிய கோளிடைப் பறத்தல் கழக ஆய்வுறுப்பினரும் அவர். இவர் இங்கிலாந்து இலின்கோல்ன்சயரில் உள்ள கார்கேசிலில் வாழ்கிறார். இவர் தன் விரிவன வானியல் உரைகளுக்குப் பெயர்போனவர். இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார்.  இவர் இலின்கோல்ன்சயர் பிபிசி வானொலியிலும்இலின்கோல்ன் ந்கர வானொலியிலும் அடிக்கடி உரையாற்றி வருகிறார்.

வானியல் கழகங்களின் கூட்டமைப்பு இவரது வானியல் பங்களிப்புக்காக 2002/2003 இல்'எரிக் சூக்கர்'  விருதை வழங்கியது.

பிரித்தானிய ஏவூர்தி வாய்மொழி வரலாற்றுத் திட்டம் இவரது வானியல், விண்வெளியியல் பரப்புரைக்காக 2012 அக்தோபரில் 2012 ஆம் ஆண்டுக்கான சர் ஆர்த்தர் கிளார்க்கே வாழ்நாள் அடைவு விருதை வழங்கியது. 

இவர் 2004 முதல் 2013 வரையில் ஒமேகா விடுமுறை வடக்கொளி பரத்தலி மூவரில் ஒரு வானியலாளராக கலந்து கொண்டார். மேலும் இவர் 2006 இல் துருக்கி சூரிய ஒளிமறைப்புப் பயணத்திலும் 2009 இல் சீன ஒளிமறைப்புப் பயணத்திலும் சூரிய ஒளிமறைப்பு வானியலாளராகப் பங்கேற்றார்.

இவர் 2008 இல் சூரிய ஒளிமறைப்பு வானியலாளராகவும் பிரான்சு ஜோசப்பு இலாண்டுத் தீவில் 2008 ஆகத்து 2 நாள் ஒளிமறைப்பைக் காணச் சென்ற போசைடான் ஆர்க்டிக் பயணத் தேட்டக் குழுவில் யாமல் எனும் உருசிய அணுக்கருத் திறன் பனிக்கட்டி ஊடுறுவும் கலத்தில்  பங்கேற்றார்.

இவர் 2000 இலிருந்து இரவுக் காட்சிகள் எனும் இஅரவு வான வழிகாட்டிகளை ஒவ்வோராண்டும் வெளியிட்டு வருகிறார். மேலும், அண்மைக் காலமாக பேய்த் தொடய் புதினங்களையும் அறிபுனை புதினங்களையும் எழுதிவருகிறார்.

வெளியீடுகள்
இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார்.

இவர் பயில்நிலை வானியலாளருக்காக "இரவுக் காட்சிகள்"  எனும் 40 பக்க வான்வழிகட்டியை ஆண்டுதோறும் வெளியிடுகிறார்.

இவர் 'இரவுக் காட்சிகள்: எளிய வான் ஒளிப்படவியலுக்கான வழிகாட்டி'  'இரவுக் காட்சிகள் துணைவன்' ஆகிய நூல்களை எழுதியுள்ளார்.

இவர் இப்போது புதின எழுத்தாளராகி,  'ஜேம்சு கான்சோன் பேய் மருமங்கள்'  எனும் தொடரில் 3 நூல்களையும்  'நிலவுகையின் மென்மைநிலை' எனும் ஓர் அறிபுனை புதினத்தையும் எழுதி வெளியிட்டுள்ளார். மேலும் பல புதினங்கள் எழுத்தில் உள்ளன.

மேற்கோள்கள்

வெளி இணைப்புகள்
Paul Money's website
Information about his coverage of the eclipse
BBC Sky at Night magazine
வாழும் நபர்கள்
பிரித்தானிய வானியலாளர்கள்
சோமாலி வானம்பாடி

சோமாலி வானம்பாடி (Somali lark)(மிராப்ரா சோமாலிகா) என்பது சோமாலியாவில் மட்டுமே காணக்கூடிய அலாடிடே குடும்பத்தில் உள்ள வானம்பாடிச் சிற்றினமாகும்.

வகைப்பாட்டியல் 
சோமாலி வானம்பாடி முதலில் செர்த்திலாடா பேரினத்தைச் சேர்ந்ததாக வகைப்படுத்தப்பட்டது. "சோமாலி வானம்பாடி" என்ற சொல் ஆர்ச்சரின் வானம்பாடி மற்றும் சார்ப்சு வானம்பாடி ஆகிய இரண்டிற்கும் மாற்றுப் பெயராகப் பயன்படுத்தப்படுகிறது. "சிவப்பு சோமாலி வானம்பாடி" என்பதும் இதன் மாற்றுப் பெயராகப் பயன்படுத்தப்படுகிறது. சிவப்பு சோமாலி வானம்பாடி, சோமாலி புதர் வானம்பாடி மற்றும் சோமாலி நீள-அலகு வானம்பாடி ஆகியவையும் அடங்கும்.

துணையினங்கள் 
இரண்டு துணையினங்கள் அங்கீகரிக்கப்பட்டுள்ளன. அவை:

 மி. சோ. சோமாலிக்கா - (விதர்பி, 1903) : வடக்கு சோமாலியா
 மி. சோ. ரோச்சி - கோல்சுடன், 1982 : மத்திய சோமாலியா

பரவல் 
மி. சோமாலிக்காவின் வரம்பு சற்றே பெரியது, உலக அளவில் இது 270,000 சதுர கி.மீ. பரப்பளவில் காணப்படுவதாக மதிப்பிடப்பட்டுள்ளது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.

மேற்கோள்கள் 

வானம்பாடிகள்
இயற்கைக் காரணங்களால் மரணம்

இயற்கைக் காரணங்களால் ஏற்படக்கூடிய மரணமானது உடல் நலக்குறைவு மற்றும் அது தொடர்பான உபாதைகள் அல்லது நோய்த்தொற்று தவிர பிற வெளிப்புற காரணிகளால் உண்டாக்கப்படாத உடம்பின் உள் குறைபாட்டால் ஏற்படுகிறது. உதாரணமாக நுரையீரல் அழற்சி, வயிற்றுப்போக்கு அல்லது எயிட்சு (தொற்றுக்கள்), புற்றுநோய், பக்கவாதம் அல்லது இதயக் குழலிய நோய் (உள்புற உடல் குறைபாடுகள்) அல்லது திடீர் உறுப்புப் பழுது ஆகிய காரணங்களால் ஒரு மனிதன் இறக்கும் போது அவை பெரும்பாலும் இயற்கைக் காரணங்களால் இறந்ததாகவே குறிக்கப்படும். வயது மூப்பால் இறப்பதும் இவ்வாறு சில நேரங்களில் குறிப்பிடப்படுகிறது. ஆனால் அவ்வாறு குறிப்பிடுவதும் பிரச்சினைக்குரியதாக உள்ளது. இயற்கை மரணத்திற்கு வயது மூப்பு சாராத பல காரணங்களும் உள்ளன.

மேற்கோள்கள்

மேலும் படிக்க

வெளி இணைப்புகள்
 DEATH FROM NATURAL CAUSES – CERTIFICATE OF TREATING OR EXAMINING DOCTOR – Form 3 – Burial and Cremation Act 2013 (section 10)  (Australia)

இயற்கைக் காரணங்கள்
மருத்துவ கலைச்சொற்கள்
பொது உடல்நலவியல்
உட்கியாகவிக், அலாஸ்கா

உட்கியாகவிக் (Utqiagvik), ஐக்கிய அமெரிக்க நாட்டின் வடகிழக்கில் அமைந்த அலாஸ்கா மாகாணத்தின் வடக்கில் அமைந்த வடக்கு பாரோ சரிவில் அமைந்த தொலைதூர நகரம் ஆகும். இதன் பழைய பெயர் பாரோ என்பதாகும். ஆர்க்டிக் வட்டத்தில் அமைந்த பகுதிகளில் இதுவும் ஒன்றாகும்.

2020 கணக்கெடுப்பின்படி, உட்கியாகவிக் நகராட்சியின் மக்கள் தொகை 4,927 ஆகும்.

பொருளாதாரம்
அலாஸ்காவின் வடக்கு பாரோ சரிவில் அமைந்த உட்கியாகவிக் நகரம் பெட்ரோலிய வயல்களால் வளம் கொண்டது. மேலும் கடல் உயினங்களான திமிங்கலம், சீல்காள், துருவக் கரடிகள், வால்ரஸ், கலைமான்கள் மற்றும் மீன் பிடி தொழில்கள் செழுத்து விளங்கும் நகரம் ஆகும்.மேலும் இந்நகரத்தில் ஏரிகளும், ஆறுகளும் கொண்டது.

புவியியல்
வட துருவத்திற்கு தெற்கில் 330 மைல் தொலைவில் அமைந்த உட்கியாகவிக் நகரம், அமெரிக்காவின் அலாஸ்கா மாகாணத்தின் வடக்கில்  அமைந்துள்ளது. இதன் பரப்பளவு 21 சதுர மைல் ஆகும். இந்நகரத்தைச் சுற்றிலும் அமெரிக்காவின் தேசிய பெட்ரோலிய வயல்கள் பொதிந்துள்ளது.

தட்ப வெப்பம்
வட துருவத்திற்கு தெற்கில் அமைந்த உட்கியாகவிக் நகரத்தில் ஆண்டு முழுவதும் கடுங்குளிர் கொண்டது. இந்நகரத்தில்  டிசம்பர் மற்றும் சனவரி மாதங்களில் சூரியன் முற்றிலும் உதிக்காது, இருளாகவே நகரம் காட்சி அளிக்கும்.

மேற்கோள்கள்

மேலும் படிக்க
 National Science Foundation Barrow area cartography
 The Papers of Palmer W. Roberts on Eskimos at Point Barrow at Dartmouth College Library
 The Papers of Albert Dekin on the Recovered Remains of the Barrow Inuit Population at Dartmouth College Library
 The Papers of Charles D. Brower, Postmaster of Barrow at Dartmouth College Library

வெளி இணைப்புகள்

 
 Utqiagvik Sea Ice Webcam
 
 Iñupiat Heritage Center (IHC) - Official museum website
 CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery
 Barrow, Alaska Visitor's Guide
 July 1993 weather record
 Barrow land development 

அலாஸ்கா
அமெரிக்கச் சுற்றுலாத் தலங்கள்
இரெஜினால்டு இலாசன் வாட்டர்பீல்டு

இரெஜினால்டு இலாசன் வாட்டர்பீல்டு (Reginald Lawson Waterfield)  (12 ஏப்பிரல் 1900 – 10 ஜூன் 1986, வுடுசுட்டன்)  ஒரு பிரித்தானியக் குருதியியலாளரும் பயில்நிலை வானியலாளரும் ஆவர். இவர் வானியலிலும் வால்வெள்ளி ஒளிப்படவியலிலும் சிறப்புப் புலமை பெற்றிருந்தார். இவர் 1914 நவம்பர் 25 இல் பிரித்தானிய வானியல்கழகத்துக்கும்1915 நவம்பர் 10 இல் அரசு வானியல் கழகத்துக்கும் தேர்ந்தெடுக்கப்பட்டார். இந்த இரண்டு தேர்வுகளும் வில்லியம் எர்பெர்ட் சுட்டீவன்சனின் முன்மொழிவால் இயன்றன. இவர் 1931 இலிருந்து 1942 வரை பிரித்தானிய் வானியல் கழகத்தின் செவ்வாய்ப் பிரிவுக்கு இயக்குநராகவும் பின்னர்1954 இலிருந்து 1956 வரை அதன் தலைவராகவும் இருந்தார். இவர் தன் வானியல் ஆய்வுக்காக, 1942 இல் ஜாக்சந்குவில்ட் பதக்கத்தை வென்றார். இரண்டாம் உலகப் போருக்குப் பிறகு, போலியோ தாக்கத்தால் உருள்கதிரையைப் பயன்படுத்தலானார். 1645 வாட்டர்பீல்டு எனும் சிறுகோள் இவரது நினைவாகவும் இவரது ஒன்றுவிட்ட உடன்பிறப்பான வில்லியம் பிரான்சிசு எர்ழ்செல்(1886-1933) நினைவாகவும் பெயரிடப்பட்டது. எர்ழ்செலும் பிரித்தானிய வானியல் கழக உறுப்பினராகவும் அரசு வானியல் கழக ஆய்வுறுப்பினராகவும் திகழ்ந்தவர் ஆவார்.

இவர் புகழ்பெற்ற ஆசிரியரும் பாதிரியாருமான இரெஜினால்டு வாட்டர்பீல்டின் மகனாவர்.

நூல்கள் 
இவர் பின்வரும் இரண்டு வானியல் நூல்களை எழுதியுள்ளார்:-

• வானியலில் நூறாண்டுகள், 1938.

• சுழலும் வானகம், 1942.

நினைவேந்தல்கள் 
QJRAS vol 28 (1987), p. 544

JBAA vol 97 (1987), p. 211

BMJ  vol 293 (1986), p. 214

மேற்கோள்கள் 

பிரித்தானிய வானியலாளர்கள்
1900 பிறப்புகள்
1986 இறப்புகள்
சாவகம் மீதான மங்கோலியப் படையெடுப்பு

சாவகம் மீதான மங்கோலியப் படையெடுப்பு என்பது குப்லாய் கானின் தலைமையிலான யுவான் அரச மரபானது 1292ஆம் ஆண்டு தற்போதைய இந்தோனேசியாவில் உள்ள சாவகம் தீவின் மீது படையெடுத்த நிகழ்வைக் குறிப்பதாகும். இதில் 20,000 - 30,000 வீரர்கள் யுவான் அரச மரபால் பயன்படுத்தப்பட்டனர். சிங்காசாரியின் கர்த்தநகரன் யுவானுக்குத் திறை செலுத்த மறுத்ததுடன் யுவானின் தூதுவர்களில் ஒருவரை ஊனமாக்கினார். இதற்குத் தண்டனை கொடுக்கும் போர்ப் பயணமாக இந்தப் படையெடுப்பு நிகழ்த்தப்பட்டது. எனினும் கர்த்தநகரனின் மறுப்பு மற்றும் யுவான் வீரர்கள் ஜாவாவுக்கு வருகை புரிந்தது ஆகியவற்றுக்கு இடைப்பட்ட ஆண்டுகளில் கர்த்தநகரன் கொல்லப்பட்டார். சிங்கசாரியின் அரியணையைக் கேதிரி கைப்பற்றியது. எனவே அதற்குப் பதிலாக யுவன் போர்ப் பயணப் படையானது அப்போது ஆட்சிக்கு வந்திருந்த அரசான கேதிரியின் அடிபணிந்த நிலையைப் பெற ஆணையிடப்பட்டது. ஆக்ரோஷமான படையெடுப்புக்குப் பிறகு கேதிரி சரணடைந்தது. ஆனால் யுவான் படைகளின் கூட்டாளியான ராதேன் விஜயன் தலைமையிலான மயாபாகித்து அவர்களுக்கு நம்பிக்கைத் துரோகம் செய்தது. இறுதியில் இந்தப் படையெடுப்பானது யுவானின் தோல்வியில், புதிய அரசனான மயாபாகித்தின் வெற்றியில் முடிந்தது.

மேலும் காண்க 
 வியட்நாம் மீதான மங்கோலியர்களின் படையெடுப்புகள்
 மங்கோலியர்களின் ஜப்பானியப் படையெடுப்புகள்

உசாத்துணை

மேலும் படிக்க 
 
 
 
 
 
   This article incorporates text from this source, which is in the public domain.
 
 
 
 
 
 
   This article incorporates text from this source, which is in the public domain.

மயாபாகித்து பேரரசு
சாவக வரலாறு
மங்கோலியப் படையெடுப்புகள்
தீனா முரளிதரன்

தீனா முரளிதரன் (Thinaah Muralitharan; சீனம்: 蒂娜·慕拉利達蘭) என்பவர் மலேசிய இறகுப் பந்தாட்ட வீரர். 2013-ஆம் ஆண்டில் மலேசியத் தேசிய அணியில் இடம் பெற்றவர். 2022-ஆம் ஆண்டு காமன்வெல்த் இறகுப் பந்தாட்ட போட்டிகளில் இரு தங்கப் பதக்கங்களைப் பெற்று சாதனை படைத்து உள்ளார்.

இறகுப் பந்தாட்ட உலகக் கூட்டமைப்பின்  (Badminton World Federation); 2022 சூலை மாதம் 12-ஆம் தேதி புள்ளிவிவரங்களின்படி தீனா முரளிதரன், உலகத் தர வரிசையாளர்களில் 11-ஆவது இடம் வகிக்கிறார். தற்சமயம் இவர் நாட்டின் முதல் நிலை இரட்டையர் ஆட்டக்காரராவார்.

2022-ஆம் ஆண்டு காமன்வெல்த் இறகுப் பந்தாட்ட போட்டிகளில் பெர்லி தான் (Pearly Tan) என்பவருடன் ஜோடி சேர்ந்த தீனா முரளிதரன்; கடந்த 2021-ஆம் ஆண்டில் சுவிட்சர்லாந்தில் நடைபெற்ற உலக விருதுக்கான போட்டிகளின் இரட்டையர் பிரிவில் வெற்றி பெற்றார். இவருடைய தங்கை செலினா (Selinaah Muralitharan), சிலாங்கூர் மாநிலத்தின் முன்னாள் இறகுப் பந்தாட்ட வீரர் ஆகும்.

சொந்த வாழ்க்கை

இவரின் தந்தையார் முரளிதரன்; ஒரு பொறியியலாளர். தாயார் டாக்டர் பரிமலா தேவி, இந்தத் தம்பதியரின் 2-ஆவது பிள்ளை தீனா முரளிதரன். 
  
இவர் தமிழ், மலாய் மொழி, ஆங்கிலம் மற்றும் மாண்டரின் சீனம் ஆகிய நான்கு மொழிகளில் சரளமாக பேசக் கூடியவர். புக்கிட் ஜலீல் விளையாட்டுப் பள்ளியில் (Bukit Jalil Sports School) படிக்கும் போது தன் நண்பர்களிடம் இருந்து சீன மொழியைக் கற்றுக் கொண்டார்.

பொதுநலவாய (காமன்வெல்த்) விளையாட்டுக்கள்

பொதுநலவாய (காமன்வெல்த்) விளையாட்டுக்கள் (Commonwealth Games) என்பவை ஒரு பன்னாட்டு, பல-விளையாட்டுப் போட்டிகள் கொண்ட நிகழ்வு. ஒவ்வொரு நான்கு ஆண்டுகளுக்கு ஒரு முறை நடத்தப்படுகிறது.

பொதுநலவாய நாடுகளின் உயர் மட்ட விளையாட்டு வீரர்களுக்கான போட்டிகளாகும். பொதுநலவாய விளையாட்டுக்களில் பங்கேற்கும் வீரர்களின் எண்ணிக்கை வழக்கமாக ஏறக்குறைய 5,000-ஆக இருக்கும்.

பொதுநலவாய விளையாட்டுக்களின் கூட்டமைப்பு (CGF) இந்த விளையாட்டுக்களை இயக்கவும் கட்டுப் படுத்தவும் பொறுப்பான நிறுவனமாகும். தற்போது பொதுநலவாய நாடுகள் அமைப்பில் 54 உறுப்பு நாடுகள் உள்ளன. மற்றும் 71 அணிகள் விளையாட்டுகளில் பங்கேற்கின்றன.

2022 காமன்வெல்த் விளையாட்டுகள்: இறகுப் பந்தாட்ட வெற்றியாளர்கள்

2022 காமன்வெல்த் விளையாட்டுப் போட்டி 

பர்மிங்காம் 2022 காமன்வெல்த் விளையாட்டுப் போட்டியில் பெண்கள் பேட்மிண்டன் இரட்டையர் பிரிவில் பதக்கம் வென்ற ஆறு பேர்.

இடமிருந்து வலம்: 
 குளோ பிர்ச் - லாரன் ஸ்மித் இங்கிலாந்து; 
 பெர்லி தான் - தீனா முரளிதரன் மலேசியா; 
 திரேசா ஜாலி - காயத்ரி கோபிசந்த் இந்தியா.

பெண்கள் இரட்டையர்

உலக இறகுப் பந்தாட்ட வாகையர் போட்டிகள் 
(BWF International Challenge/Series)

பெண்கள் ஒற்றையர்

பெண்கள் இரட்டையர்

மேற்கோள்கள்

மேலும் காண்க
 மலேசியத் தமிழர்

வெளி இணைப்புகள்
 தீனா முரளிதரன்: உலகப் பூப்பந்து கூட்டமைப்பு (Badminton World Federation) இணையத் தளத்தின் தனிப்பட்ட தகவல்கள்

மலேசிய விளையாட்டு வீரர்கள்
மலேசியத் தமிழ்ப் பெண்கள்
1998 பிறப்புகள்